कृषि, सहकारिता एवं किसान कल्याण विभाग की विभिन्न योजनाओं की बजटीय प्रतिबद्धताओं को देखने के लिए राष्ट्रीय कृषि महिला संसाधन केन्द्र में एक महिला बजटिंग प्रकोष्ठ (लिंक) भी गठित किया गया है। जिसका कार्य सार्वजनिक व्यय और नीति के सभी पहलुओं में महिलाओं से संबंधित मुद्दों को केंन्द्रीय मंच पर लाना और महिला किसानों को लाभ पहुंचाने वाले सार्वजनिक व्यय का आनुपातिक प्रवाह सुनिश्चित करना है। कृषि, सहकारिता एवं किसान कल्याण विभाग के विभिन्न प्रभागों के नोडल/महिला समन्यवक अधिकारियों को महिला बजटिंग के बारे में जागृत किया गया है और इसके साथ-साथ विभाग में चल रही लाभार्थमुखी योजनाओं में लाभार्थियों (स्त्री/पुरूष) की सूचना प्राप्त करने के लिए रिपोर्टिंग प्रारूप (प्रोफार्मा) को संशोधित किया गया है।